Diari Oficial de la Generalitat Valenciana


Sumari del DOGV 7537, del 01-06-2015 (2015/5114)

ACORD de 29 de maig de 2015, del Consell, pel qual s'autoritza al conseller de Sanitat l'aprovació de l'expedient d'enriquiment injust 12/2015 i la imputació amb càrrec al pressupost de l'exercici 2015 de les obligacions contretes per la prestació de conformitat de servicis i subministraments en l'àmbit de les prestacions externes complementàries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5114


Data del document
:   29-05-2015

Organisme emissor
:   Conselleria de Sanitat

Tipus de document
:   Acord

ACORD de 29 de maig de 2015, del Consell, pel qual s'autoritza al conseller de Sanitat l'aprovació de l'expedient d'enriquiment injust 12/2015 i la imputació amb càrrec al pressupost de l'exercici 2015 de les obligacions contretes per la prestació de conformitat de servicis i subministraments en l'àmbit de les prestacions externes complementàries. [2015/5114]  
El Consell, en la reunió del dia 29 de maig de 2015, va adoptar l'acord següent:  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Sanitat resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els servicis i subministraments de les empreses als departaments de salut de la Conselleria de Sanitat.  
Per tot allò adés exposat, en compliment del que disposa l'article 106.3 de la Llei 1/2015, de 6 de febrer, de la Generalitat, i el Decret 4/2014, de 3 de gener, del Consell, pel qual es va aprovar el Reglament Orgànic i Funcional de la Conselleria de Sanitat, a proposta del conseller de Sanitat, el Consell  
  
  
ACORDA  
  
Primer  
Autoritzar l'aprovació de l'expedient d'enriquiment injust 12/2015 pel titular de la Conselleria de Sanitat.  
  
Segon  
Autoritzar la imputació al pressupost ordinari de la Conselleria de Sanitat de les obligacions contretes per import de 2.840.866,14 euros, IVA inclòs, a favor de les empreses incloses en la relació d'obligacions pendents de l'expedient d'enriquiment injust 12/2015, les quals han realitzat de conformitat servicis i subministraments als departaments de salut de la Conselleria de Sanitat durant l'exercici 2015.  
  
  
València, 29 de maig de 2015  
  
La consellera secretària, per substitució,  
MARÍA JOSÉ CATALÁ VERDET